**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 514**

от заседание на Общинския съвет,

проведено на 24.06.2021 г., Прот. № 30

**ОТНОСНО:**Бракуване на движимо имущество, собственост на търговско дружество „ЦЕНТЪР ЗА УПРАВЛЕНИЕ НА ОТПАДЪЦИ“ ЕООД (ЕИК 204704655)

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 25, ал. 1, т. 24 от Наредбата за реда за учредяване и упражняване на правата на Общината в публични предприятия и търговски дружества с общинско участие в капитала, гражданските дружества по Закона за задълженията и договорите и сдружения по Закона за юридическите лица с нестопанска цел, във връзка с докладна записка с рег. индекс № 26-00-410/07.06.2021 г. от управителя на „Център за управление на отпадъци“ ЕООД и предложение с Вх. № 945/14.06.2021 г. от д-р Анелия Димитрова – За Кмет на Община Свищов, Общински съвет – Свищов,

**Р Е Ш И:**

I. ДАВА СЪГЛАСИЕ да бъдат бракувани и впоследствие предадени на пункт за изкупуване на излезли от употреба МПС, движими вещи, собственост на „Център за управление на отпадъци“ ЕООД, както следва:

* Лек автомобил: Фолксваген Поло, с рег. № ВТ 8624 АР, шаси № WVWZZZ80ZNY277718, двигател № AAU527048, цвят: сив металик;
* Товарен автомобил: Рено Канго, с рег. № ВТ 6679 ВН, шаси № VF1FC09AF28988128, без номер на двигател, цвят: жълт;
* Товарен автомобил: Рено Канго, с рег. № ВТ 6681 ВН, шаси № VF1FC09AF28987340, без номер на двигател, цвят: жълт;
* Товарен автомобил: Форд Рейнджър, с рег. № ВТ 6675 ВН, шаси № WF0LMFE402W227367, двигател № WLAT312659, цвят: тъмно зелен металик.

II. УПЪЛНОМОЩАВА управителя на „Център за управление на отпадъци“ ЕООД да предприеме всички необходими правни и фактически действия във връзка с изпълнение на решението по т. I.

Мотиви: С докладна записка с рег. индекс № 26-00-410/07.06.2021 г., управителят на „Център за управление на отпадъци“ ЕООД свежда информация, че четири броя МПС, собственост на дружеството са негодни за употреба и следва да бъдат бракувани, и впоследствие предадени на пункт за изкупуване на ИУМПС, както следва:

* Лек автомобил: Фолксваген Поло, с рег. № ВТ 8624 АР – година на производство 1992 г., придобито на 31.12.2006 г. за 3 000 лв., без остатъчна стойност;
* Товарен автомобил: Рено Канго, с рег. № ВТ 6679 ВН – година на производство 2003 г., придобито на 21.12.2010 г. за 6 342 лв., без остатъчна стойност;
* Товарен автомобил: Рено Канго, с рег. № ВТ 6681 ВН – година на производство 2003 г., придобито на 21.12.2010 г. за 6 342 лв., без остатъчна стойност;
* Товарен автомобил: Форд Рейнджър, с рег. № ВТ 6675 ВН – година на производство 2003 г., придобито на 21.12.2010 г. за 14 292 лв., без остатъчна стойност.

Гореописаните, считано до 2018 г. са използвани в основната дейност на „Водоснабдяване и канализация – Свищов“ ЕАД, впоследствие в основната дейност „Водоснабдяване и канализация – Йовковци“ ООД (под наем).

През периода 2019-2020 г. „Комунално строителство и поддръжка“ ЕООД провежда четири търга с явно наддаване, с цел продажба на четирите броя МПС, тъй като същите са ненужни на дружеството или негодни за употреба. Инвестиционен интерес не е заявен, респективно продажба не е осъществена.

През м. март, 2021 г., след професионална консултация е направена констатация, че два от автомобилите са напълно негодни за употреба (Фолксваген Поло с рег. № ВТ8624АР и Форд Рейнджър с рег. № ВТ6675ВН), а останалите два (Рено Канго с рег. № ВТ6679ВН и Рено Канго с рег. № 6681ВН) могат да бъдат ремонтирани, но за целта са необходими значителни средства и труд, надвишаващи тяхната себестойност, което е неоправдано с оглед на текущото им състояние. За да се избегнат допълнителни разходи, свързани с начисляването на данък на автомобилите, на 30.03.2021 г. те са дерегистрирани в КАТ - В. Търново.

В заседанието участват 29 общински съветници.

Гласували “За” – 28, “Против” – няма и “Въздържали се” – няма. Не участва – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/